IZVJEŠĆE S 36. SJEDNICE UPRAVNOG VIJEĆA 

Sjednica Upravnog vijeća Doma za starije osobe „Medveščak“, Zagreb, Trg Drage Iblera 8,  održana je dana 29.10.2025. godine s početkom u 16,00 sati u Domu za starije osobe Medveščak Zagreb.
Nazočni članovi Upravnog vijeća:
1. Lida Lamza - predsjednica
2. Andrijana Švajcer – članica 
3. Jasna Lupieri – članica
4.Morana Riđanović– članica

Odsutni članovi Upravnog vijeća:
1. Šime Smolić – zamjenik predsjednice

Ostali članovi:
1. Barbara Kulfa Kotarski, predsjednik Stručnog vijeća

Zapisničar: Barbara Kulfa Kotarski

Predsjednica Upravnog vijeća pozdravila je sve prisutne, konstatirala da postoji kvorum te predložila sljedeći dnevni red:

DNEVNI RED
1. Verifikacija zapisnika s 35. sjednice Upravnog vijeća
2. Donošenje Odluke o izboru ravnatelja/ice Doma za starije osobe „Medveščak“ Zagreb
3. Donošenje Odluke o produženju Ugovora o zakupu poslovnog prostora sa dosadašnjim zakupnikom SPATIUM SPEKTAKL, d.o.o.
4. Razno


Prisutni članovi vijeća jednoglasno su se složili s prijedlogom predsjednice Upravnog vijeća, te je usvojen predloženi Dnevni red sjednice.

Pod. AD.1.  

Verificiran je zapisnik s 35. sjednice Upravnog vijeća.

Pod. AD.2. 
Na temelju čl. 204. i 205. Zakona o socijalnoj skrbi (Narodne novine 18/22, 46/22, 119/22, 71/23, 156/23 i 61/25), čl. 38. Zakona o ustanovama (Narodne novine 76/93, 29/97, 47/99, 35/08, 127/19, 151/22) i članka 30. i 37. Statuta Doma za starije osobe „Medveščak“ Zagreb,  članovi Upravnog vijeća jednoglasno su donijeli  sljedeću:

O D L U K U
o izboru ravnatelja

1. Za ravnatelja/icu Doma za starije osobe „Medveščak“ Zagreb, Trg Drage Iblera 8, Zagreb, jednoglasno je izabrana Andreja Mihatović, koja ispunjava uvjete Javnog natječaja za izbor i imenovanje ravnatelja/ice Doma za starije osobe „Medveščak“ Zagreb.
2. Ova Odluka se, sukladno članku 37. Statuta Doma za starije osobe „Medveščak“ Zagreb, prethodno dostavlja na suglasnost gradonačelniku Grada Zagreba.
O b r a z l o ž e n j e :
Javni natječaj za izbor i imenovanje ravnatelja/ice Doma za starije osobe „Medveščak“ Zagreb objavljen je u »Narodnim novinama«, broj 123/25, te na mrežnoj stranici Doma dana 24. rujna 2025. godine. Rok za podnošenje prijava bio je 15 dana od dana objave.
U Javnom natječaju bili su navedeni svi uvjeti koje kandidati trebaju ispuniti te dokumentacija koju su dužni priložiti kao dokaz o ispunjenju propisanih uvjeta.
Na raspisani natječaj pristiglo je šest (6) prijava. Nakon provjere dostavljene dokumentacije, jedna (1) prijava uzeta je u daljnje razmatranje, budući da ostali kandidati nisu dostavili potpunu ili urednu dokumentaciju u skladu s uvjetima natječaja.
Nakon provedenog intervjua s kandidatkinjom i rasprave, Upravno vijeće je jednoglasno donijelo odluku da se za ravnateljicu Doma za starije osobe „Medveščak“ Zagreb imenuje Andreja Mihatović.

Pod. AD.3.
Na temelju čl. 30.  Statuta Doma „Medveščak“ Zagreb, čl. 6. st.7. Zakona o zakupu i kupoprodaji poslovnog prostora (Narodne novine, br. 125/2011, 64/15,112/18 i 123/24 ) , članka 4. st. 2. Odluke o zakupu i kupoprodaji poslovnog prostora (Službeni glasnik Grada Zagreba 19/22) te Zaključka o kriterijima za određivanje zakupnine za poslovni prostor Grada Zagreba Upravno vijeće jednoglasno je donijelo slijedeću:
O D L U K U

Članak 1.

Dosadašnjem zakupniku SPATIUM SPEKTAKL, d.o.o., Zagreb, Trg Drage Iblera 8, OIB:01863264819, koji uredno izvršava obveze iz Ugovora o zakupu poslovnog prostora sklopljenog 14.01.2021.godine i Aneksa ugovora o zakupu poslovnog prostora sklopljenog 31.12.2024. godine, predlaže se produženje/zaključenje ugovora o zakupu poslovnog prostora pod jednakim uvjetima kao i u dosadašnjem ugovoru, na rok od 5 (pet) godina počevši od 19.01.2026.godine. 


Članak 2.

Dosadašnji zakupnik, naveden u čl. 1 ove Odluke, dužan je u roku od 30 (trideset) dana računajući od dana dostave ove odluke dostaviti očitovanje o prihvaćanju prijedloga ugovora o zakupu poslovnog prostora, koji je sastavni dio ove odluke.



Članak 3.

Ukoliko dosadašnji zakupnik ne prihvati ponuđene uvjete (prijedlog ugovora o zakupu poslovnog prostora), Dom za starije osobe „Medveščak” raspisat će javni natječaj za davanje u zakup poslovnog prostora.

Članak.4.

Ova Odluka stupa na snagu danom donošenja.

Pod AD.4.
Nije bilo pitanja niti rasprave.

Sjednica Upravnog vijeća završila je s radom u 17:30  sati. 

